IKTATÓSZÁM: 07-7/449-2/2018 TÁRGY:Megállapodás gépjármű üzemeltetésének átadásáról az Álhubál Nonprofit Kft részére

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2018. március 13.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás, előző nevén Pécsi Többcélú Kistérségi Társulás, a ”Többcélú Kistérségi Társulások 2004. évi Ösztönző Támogatása „ című pályázaton elnyert forrásból – egészségügyi feladatellátás fejlesztése címén - egy Mitsubishi Pajero típusú gépjárművet is vásárolt, melyet 2005-ben üzemeltetésre Pécs Megyei Jogú Város Egyesített Egészségügyi Intézményeknek adott át. Az intézmény 2017-ig használta az autót a kistérségi háziorvosi ügyelet feladatára.

Az intézmény vezetője levélben a gépjármű használatáról és üzemben tartásáról lemondott, annak rossz műszaki állapotára hivatkozva. Az ügyeletre új gépkocsik beszerzésére került sor, melyek segítségével az ellátás biztonságosan megszervezhető.

A Társulás jelenleg nem lát el olyan feladatot, melyhez a terepjárót a munkaszervezet használni tudná, annak tárolása, javítása további költségeket jelentene a Társulás számára. Jelenlegi műszaki állapotában az autó kedvező értékesítésére kevés esély mutatkozik.

Az Álhubál Nonpofit Kft. ügyvezetője az intézményvezető kérésére a Lánc utcai intézet parkolójából az autót saját telephelyére elvontatta. Az ügyvezető előzetes egyeztetés után úgy döntött, hogy a gépjármű üzemeltetését az intézménytől átveszi. Az autó műszaki állapotát ismeri, véleménye szerint a szükséges javítások elvégzése után munkatársai adott feladatokra még használni tudják. Az átadás-átvételről a tulajdonos és az új üzemeltető között megállapodás készül, mely az előterjesztés melléklete.

Az átvezetéshez szükséges dokumentumokat a polgármesteri hivatal munkatársa és az Álhubál ügyvezetője előkészítik.

Kérem a Tisztelt Társulási Tanácsot, hogy az előterjesztést szíveskedjenek támogatni.

Pécs, 2018. február 28.

**Pfeffer József s.k.**

**a társulás elnöke**